Diari Oficial de la Generalitat Valenciana


Sumari del DOGV 7856, del 23-08-2016 (2016/6036)

RESOLUCIÓ de 15 de juliol de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 182/15-EAE Vila-real, 184/15-EAE Alcalà de Xivert i 189/15-EAE Rojales.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7856

Data del DOGV
:   23-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/6036


Data del document
:   15-07-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 15 de juliol de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 182/15-EAE Vila-real, 184/15-EAE Alcalà de Xivert i 189/15-EAE Rojales. [2016/6036]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 182/15-EAE Vila-real, 184/15-EAE Alcalà de Xivert i 189/15-EAE Rojales.  
  
«Informe ambiental i territorial estratègic  
Títol: Modificació puntual del Pla General d'Ordenació Urbana (illes 537 i 538).  
Promotor: Ajuntament de Vila-real.  
Autoritat substantiva: Ajuntament de Vila-real.  
Localització: Vila-real (Castelló).  
Núm. expedient: 182/8327-EOD.  
  
La Comissió d'Avaluació Ambiental, en sessió celebrada el 29 de febrer de 2016, va adoptar l'acord següent:  
Vista la proposta de l'informe ambiental i territorial estratègic de la modificació puntual del Pla General d'Ordenació Urbana (illes 537 i 538) de Vila-real, en els termes següents:  
En data 19 d'octubre de 2015, ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental sol·licitud d'inici de l'avaluació ambiental i territorial estratègica del Pla General d'Ordenació Urbana (illes 537 i 538) de Vila-real.  
  
  
1. Documentació presentada  
La sol·licitud d'inici, remesa pel Servei Territorial d'Urbanisme de Castelló, s'acompanya d'esborrany de la modificació i del document inicial estratègic, d'acord amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
  
2. Planejament vigent  
El planejament vigent en el municipi de Vila-real és el Pla General d'Ordenació Urbana aprovat definitivament per la Comissió Provincial d'Urbanisme en data 23 de febrer de 1993, aprovació al seu torn publicada en el Butlletí Oficial de la Província número 36, de 25 de març de 1993. L'esmentat Pla va ser avaluat ambientalment i la seua declaració d'impacte ambiental va ser emesa en data 25 de gener de 1993 (exp. 165/92-AIA.)  
Aquest Pla està en procés de revisió, el document de referència s'ha emés l'11 de maig de 2009 (exp. 065/7421 JCR).  
  
3. Objecte, descripció/característiques del pla i justificació  
 Objecte.   
La modificació té per objecte suprimir un vial previst en el Pla General, que pertany a la xarxa secundària de dotacions públiques de l'àrea de repartiment en sòl urbà núm. 9 (xarxa viària de caràcter local) i identificat en la seua memòria com a «c/ en Projecte S. Gasolinera», amb una amplitud de 10 metres, longitud de 18 metres i una superfície total de 1.180 m².  
  
  
  
  
  
Visor cartogràfic de la Conselleria d'Habitatge, Obres Publiques i Vertebració del Territori  
  
  
 Justificació  
· Innecessarietat d'un dels vials. Els vials tenen com a funció permetre el pas des del carrer Senda dels Pescadors fins al carrer d'Onda, subdividint el llarg de les illes. L'escassa distància de 35 metres entre dos carrers posa en evidència la innecessarietat d'un del esmentats dos vials.  
· Escassa funcionalitat. D'altra banda, el vial a suprimir es va projectar sense ponderar en forma equitativa l'afecció que comportava per a les edificacions i activitats preexistents enfront de l'escassa funcionalitat.  
· El vial afecta diverses edificacions a les quals deixa en situació de fora d'ordenació per ocupar viari públic reservat pel pla, i en especial afecta unes quantes instal·lacions fonamentals de la gasolinera preexistent en el carrer d'Onda.  
· Importants diferències en les cotes de nivell entre els diferents sòls pel qual discorre el vial a suprimir, sumat a la consolidació per l'edificació tant de la superfície ocupada pel vial com per les parcel·les contigües a què proporcionaria front. La consolidació impedeix que els treballs de desmunte es facen adequadament.  
· No es justifica l'establiment dels carrers que delimiten l'illa número 538 del Pla per a separar l'ús residencial preexistent dels usos industrials contigus, ja que el Pla ha establit també per a l'esmentada illa la qualificació com subzona de qualificació urbanística IND-3, zona de tolerància industrial, sense respectar per tant els usos residencials preexistents, que es troben en situació d'incompatibilitat amb les determinacions del planejament urbanístic vigent, en el sentit de l'article 192.3 de la LOTUP, i amb vocació, per tant, de ser substituïts per edificacions conformes al planejament. Com a conseqüència d'això, la supressió proposada resultaria justificada també des d'aqueix punt de vista.  
  
  
  
  
Planejament vigent Planejament proposat  
  
  
4. Consultes realitzades  
La Direcció de Medi Natural i Avaluació Ambiental, d'acord amb l'article 51.1 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, ha sotmés a consulta la documentació aportada, en la seua condició d'administracions públiques afectades, a:  
  
Consulta Informe Administració pública consultada  
  
  
30.10.2015  
30.10.2015   
08.10.2015  
18.11.2015  
26.02.2016 Conselleria d'Habitatge, Obres Públiques i Vertebració del Territori  
Servei Territorial d'Urbanisme  
Servei d'Ordenació del Territori (PATRICOVA)  
Servei d'Infraestructura Verda i Paisatge  
  
  
Nota: els informes rebuts es poden consultar en la pàgina web www.cma.gva.es/eae una vegada s'emeta aquest IATE.  
  
  
5. Identificació i valoració dels possibles efectes sobre el medi ambient  
D'acord amb allò que s'estipula en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a què fan referència els articles 48.d i 51.1 de la LOTUP.  
 Aspectes urbanístics. El Servei Territorial d'Urbanisme de Castelló informa, en data 8 d'octubre de 2015, que examinada la modificació, es considera que aquesta no pareix, des de la visió de les competències urbanístiques del seu servei, que vaja a tindre efecte significatiu sobre el medi ambient.  
 Risc d'inundació. El 18 de novembre de 2015, el Servei d'Ordenació de Territori, tenint en compte les cartografies d'inundabilitat aplicables, en virtut de la normativa urbanística del PATRICOVA i de la directriu 65.d del Decret 1/2011, de 13 de gener, del Consell, pel qual s'aprova l'Estratègia Territorial de la Comunitat Valenciana, informa que l'actuació proposada no està afectada per risc d'inundació.  
  
 Paisatge. El Servei d'Infraestructura Verda i Paisatge considera que donades les reduïdes dimensions de la superfície afectada i l'ús industrial ja previst en aquest àmbit, la modificació proposada no modifica significativament el caràcter del paisatge resultant de l'aplicació del planejament actualment vigent, per la qual cosa no resulta necessària la incorporació d'un instrument de paisatge per a la seua tramitació. No obstant això, en afectar l'ordenació detallada, correspon a l'ajuntament valorar la necessitat d'incorporar criteris tècnics conforme l'article 6.3 de la LOTUP.  
Realitzada l'anàlisi tècnica de la documentació presentada i consultada la cartografia temàtica de la Conselleria, s'observa que la modificació puntual del Pla General d'Ordenació Urbana (illes 537 i 538) de Vila-real, no presenta afeccions sobre el medi ambient. Podria existir una afecció sobre les persones, ja que s'observa que junt amb el vial que es pretén eliminar hi ha tres blocs d'habitatges; no obstant això, en el planejament vigent l'ús de l'illa està qualificat com a industrial, per la qual cosa ja està previst que aquests tres blocs tendisquen a desaparéixer canviant el seu ús.  
  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. L'esmentada directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
7. Proposta d'acord  
Segons estableix l'article 51 de la LOTUP, considerar, d'acord amb els criteris de l'annex VIII d'aquesta llei, que la modificació del pla avaluat no influeix en altres plans o programes; no té incidència en el model territorial vigent en el municipi ni produeix increment en el consum de recursos; no suposa afecció sobre elements del patrimoni natural i cultural, i, consultat respecte d'això a les administracions afectades, es pot concloure que el procediment d'avaluació ambiental simplificada és prou per a determinar que la proposta de la modificació puntual del Pla General d'Ordenació Urbana (illes 537 i 538) de Vila-real no presenta efectes significatius sobre el medi ambient.  
  
D'acord amb el que s'ha exposat, es resol: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla General d'Ordenació Urbana (illes 537 i 538) de Vila-real, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació de Pla d'acord amb la seua normativa sectorial.  
  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'ha procedit a l'aprovació del Pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic al qual es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de quant antecedeix, la Comissió d'Avaluació Ambiental acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla General d'Ordenació Urbana (illes 537 i 538) de Vila-real, per considerar que no té efectes significatius en el medi ambient.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 29 de febrer de 2016. El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Títol: Modificació puntual núm. 37 del PGOU.  
Promotor: Ajuntament d'Alcalà de Xivert.  
Autoritat substantiva: Ajuntament d'Alcalà de Xivert.  
Localització: Alcalà de Xivert (Castelló).  
Núm. expedient: 184-2015-EAE.  
  
La Comissió d'Avaluació Ambiental, en sessió celebrada el 29 de febrer de 2016, va adoptar l'acord següent:  
Vista la proposta de l'informe ambiental i territorial estratègic de la modificació puntual núm. 37 de l'illa 2 de la UE P-18 del Pla General d'Ordenació Urbana (PGOU) d'Alcalà de Xivert, en els termes següents:  
En data 20 d'octubre de 2015, ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental sol·licitud d'inici de l'avaluació ambiental i territorial estratègica de la modificació puntual núm. 37 de l'illa 2 de la UE P-18 del PGOU d'Alcalà de Xivert (Castelló), acompanyada d'esborrany de la modificació.  
  
1. Documentació presentada  
El Servei Territorial d'Urbanisme de Castelló remet a la Subdirecció General d'Avaluació Ambiental la sol·licitud d'inici d'avaluació ambiental de la modificació puntual núm. 37 del PGOU d'Alcalà de Xivert.  
  
La documentació presentada, d'acord amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, consisteix en:  
  
1. Document denominat «Modificació puntual núm. 37 de l'illa 2 de la UE P-18 del PGOU d'Alcalà de Xivert (Castelló), amb data de redacció de 16 de juliol de 2015».  
2. Document inicial estratègic, amb data de redacció de 22 de setembre de 2015.  
La documentació es presenta en format paper i digital.  
  
2. Planejament vigent  
El planejament municipal vigent consisteix en un pla general aprovat definitivament per la Comissió Territorial d'Urbanisme de Castelló, en data 8 de juliol de 1998. L'esmentat Pla va ser avaluat ambientalment, i emesa declaració d'impacte ambiental (DIA) en data 13 de gener de 1998 (expedient 80-1995-AIA) i resolució complementària el 29 de juny de 1998.  
  
3. Descripció de la modificació puntual núm. 37  
 Antecedents. El PGOU-1998 d'Alcalà de Xivert va classificar en la zona litoral d'Alcossebre, al sud-oest del port esportiu, confrontant amb l'àmbit de la urbanització de les Fonts, un sòl urbanitzable residencial amb ordenació detallada denominat SUB/P-UE P-18; en aquest àmbit les normes urbanístiques que regulen els paràmetres de l'edificació estableixen, per a les illes destinades a habitatge unifamiliar aïllat (UFA), una superfície mínima de parcel·la edificable de 400 m² (article 6.29.1).  
El projecte de reparcel·lació de la unitat d'execució SUB/P-UE P-18, aprovat en 2007, va delimitar nou illes destinades majoritàriament a l'ús residencial. L'illa M2 es va destinar a UFA, però en el projecte de reparcel·lació es va mantindre el parcel·lari existent amb anterioritat a l'aprovació del PGOU-1998, ja que algunes parcel·les estaven edificades amb anterioritat a l'aprovació d'aquest.  
Així, de les 12 parcel·les que conformen l'illa 2, set d'aquestes presenten una superfície inferior a l'establida com a mínima per les normes urbanístiques del PGOU (400 m²); en l'actualitat, aquesta situació avoca als propietaris de les esmentades parcel·les a la impossibilitat de reedificar-hi i materialitzar els drets adquirits en haver participat en els costos d'urbanització de l'àmbit SUB/P-UE P-18.  
  
Àmbit del sòl urbanitzable residencial UE P-18  
  
  
 Àmbit. La present modificació se circumscriu a set parcel·les de l'illa M2 de la unitat d'execució UE SUB P-18 de sòl urbanitzable residencial del PGOU-1998 d'Alcalà de Xivert:  
  
Parcel·les M2 - Referència cadastral Any de la construcció existent Superfície en m²  
P3 - 2524404WG6077J4589XO 1962 311,95  
P4 - 6241364LS8212H8340PP 1962 231,99  
P5 - 1748046XR4037J9201CG 1986 285,96  
P6 - 2685117WG8535D4608NQ 1985 328,49  
P9 - 3995480OO6454H4616GQ 1970 370,25  
P12 € 0850196KU0700G0441OU 1982 242,78  
P13 € 8051331GV8694Y7398FE 1987 206,81  
TOTAL 1.978,23  
  
  
  
Ordenació detallada del SUB/P UE P-18  
  
Illa 2 del SUB/P UE P-18, en taronja parcel·les objecte de modificació  
  
  
 Justificació. Segons s'indica en la documentació aportada: «La finalitat de la modificació és corregir la situació d'inedificabilitat futura de les parcel·les resultants de la reparcel·lació de la unitat d'execució SUB P-18, ja urbanitzada, ubicades en l'illa 2, provocada per l'entrada en vigor del PGOU-1998, i que no va ser corregida en ocasió de la programació de l'esmentat àmbit.  
En l'actualitat, tals parcel·les es troben vinculades a construccions existents, anteriors al PGOU d'Alcalà de Xivert aprovat en 1998, i subjectes al règim de fora d'ordenació diferit del pla, però l'incompliment per aquestes de les condicions de parcel·la definides pel PGOU per a la qualificació UFA, comporta que al moment de la reedificació siga impossible materialitzar l'aprofitament urbanístic que els assigna el Pla i els va ser adjudicat en el Projecte de Reparcel·lació de la UE en SUB P-18, basant-se en el que han contribuït proporcionalment en el pagament de les càrregues urbanístiques.  
Per a avançar-nos a aquesta situació d'inedificabilitat i fallida del principi de justa distribució de beneficis i càrregues, es pretén modificar l'article 6.29 del PGOU d'Alcalà de Xivert, introduint unes determinacions específiques per a aquestes set parcel·les.»  
 Objecte. Amb la finalitat de donar solució al problema exposat, la modificació núm. 37 del PGOU de l'Alcalà de Xivert proposa:  
Primer. L'exempció de la condició de parcel·la mínima de 400 m², indicada en l'article 6.29.1 de les normes urbanístiques, per a les parcel·les incloses en l'illa 2 del SUB UE P-18, sempre que l'esmentada situació siga anterior al PGOU.  
Es proposa introduir un nou apartat g en l'article 6.29.1 redactat:  
  
«g) Les parcel·les de l'illa 2 de la SUB:P:18 identificades en el Pla d'Ordenació que compten amb una superfície inferior a la de 400 m², sempre que l'esmentada situació siga anterior al Pla General, i sempre que s'acredite la impossibilitat de la seua agregació voluntària a parcel·les contigües, queden excloses de les anteriors condicions a, b i c.»  
  
Segon. Per a aqueixes mateixes parcel·les, s'introdueixen excepcions als paràmetres d'emplaçament de l'article 6.29.2 de les normes urbanístiques. En particular, la distància mínima entre l'edificació i les llindes frontals serà de cinc metres, excepte si la parcel·la té dues llindes frontals, i en aquest cas únicament haurà de complir aquesta distància en una d'aquestes, mentre que la distància a les restants llindes haurà de ser de 2,5 metres, en compte dels tres metres exigits per la norma en vigor.  
Es proposa introduir un nou apartat b.1 en l'article 6.29.2 redactat:  
  
«b.1) Les parcel·les de l'illa 2 de la SUB:P:18 identificades en el Pla d'Ordenació que compten amb una superfície inferior a la de 400 m², sempre que l'esmentada situació siga anterior al Pla General, i sempre que s'acredite la impossibilitat de la seua agregació voluntària a parcel·les contigües, la distància mínima entre l'edificació i les llindes frontals serà de cinc metres, excepte si la parcel·la té dues llindes frontals, i en aquest cas únicament haurà de complir aquesta distància en una de les llindes frontals. La distància mínima entre l'edificació i resta de llindes serà de 2,5 metres.»  
No obstant això, es proposa com a requisit previ per a accedir a les excepcions de condició de parcel·la i paràmetres d'emplaçament, haver acreditat la impossibilitat de la seua agregació voluntària a parcel·les contigües.  
 Alternatives. No es proposen alternatives.  
  
4. Consultes  
Per part de la Subdirecció General d'Avaluació Ambiental, d'acord amb l'article 51.1 de la LOTUP, la documentació aportada s'ha sotmés a consulta de les administracions públiques afectades:  
  
Data de consulta Data d'informe Administració pública consultada  
02.11.2015 22.02.2016 CHOPVT. Servei d'Infraestructura Verda i Paisatge  
02.11.2015 18.11.2015 CHOPVT. Servei d'Ordenació del Territori  
 19.10.2015 DTCHOPVT. Servei Territorial d'Urbanisme  
  
  
En contingut íntegre dels informes es podrà consultar en el lloc web www.cma.gva.es/eae  
  
  
5. Identificació i valoració de possibles efectes sobre el medi ambient  
D'acord amb el que s'ha estipulat en l'article 46.3 de la LOTUP, l'òrgan ambiental determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d i 51.1 de la LOTUP.  
 Paisatge. El 22 de febrer de 2016, el Servei d'Infraestructura Verda i Paisatge emet un informe en què s'indica que «[...] es considera que donades les reduïdes dimensions de la superfície afectada, l'ajust proporcionat de la normativa proposada, i també la presència d'edificacions de semblants característiques en el paisatge existent en l'actualitat, la modificació proposada no tindrà una incidència significativa en el paisatge, en no alterar el seu caràcter o la seua percepció, no sent necessària la incorporació d'un instrument de paisatge per a la seua tramitació.  
[?] Si totes les seues determinacions afecten l'ordenació detallada [?], l'Administració competent per a la valoració de la necessitat d'incorporar criteris paisatgístics conforme a l'article 6.3 de la LOTUP seria l'ajuntament, que hauria d'emetre el seu informe amb caràcter previ a l'aprovació de la modificació puntual.»  
 Urbanisme. El Servei Territorial d'Urbanisme de Castelló emet un informe, en data 19 d'octubre de 2015, en el qual manifesta que «L'objecte de la modificació és simplement modificar l'ordenació detallada en àmbit del sòl urbà. L'aprovació definitiva d'aquesta modificació puntual correspondrà a l'Ajuntament. Vist l'objecte de la modificació, aquest Servei Territorial d'Urbanisme no té cap objecció ni cap observació a efectuar.  
Examinat per aquest Servei Territorial d'Urbanisme el contingut de la modificació, es considera que aquesta no sembla, des de la visió de les competències urbanístiques d'aquest Servei, que vaja a tindre efecte significatiu sobre el medi ambient.»  
 Risc d'inundació. PATRICOVA. El Servei d'Ordenació del Territori, en data 18 de novembre de 2015, emet un informe on s'indica que l'actuació proposada no està afectada per risc d'inundació.  
  
  
6. Consideracions jurídiques  
L'Avaluació Ambiental Estratègica és l'instrument de prevenció, establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. L'esmentada directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
7. Proposta d'acord  
Segons estableix l'article 51.2.b de la LOTUP, d'acord amb els criteris de l'annex VIII d'aquesta llei, la modificació puntual no estableix el marc per a projectes i altres activitats subjectes a avaluació d'impacte ambiental; no influeix en altres plans o programes; no té incidència en el model territorial vigent en el municipi; no afecta elements del patrimoni natural ni cultural; afecta exclusivament el sòl urbà, incidint únicament en les determinacions que regulen el seu règim de gestió, ús i edificació, per la qual cosa no s'incrementarà la demanda de recursos renovables o no renovables, respecte al Pla General aprovat, i, en conseqüència, la modificació proposada no presentarà afeccions sobre el medi ambient.  
  
Per la qual cosa, tenint en consideració els informes emesos i l'avaluació realitzada, es pot concloure que el procediment d'avaluació ambiental simplificada és prou per a determinar que la proposta de la modificació puntual núm. 37 de l'illa 2 de la UE P-18 del PGOU d'Alcalà de Xivert (Castelló)no presenta efectes significatius sobre el medi ambient.  
D'acord amb allò que s'ha exposat, es resol: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 37 de l'illa 2 de la UE P 18-del PGOU d'Alcalà de Xivert (Castelló), d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la seua tramitació d'acord amb la seua normativa sectorial.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació de la modificació puntual en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic al qual es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de quant antecedeix, la Comissió d'Avaluació Ambiental acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 37 de l'illa 2 de la UE P-18 del PGOU d'Alcalà de Xivert (Castelló), per considerar que no té efectes significatius en el medi ambient.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 29 de febrer de 2016. El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Títol: modificació puntual número 6 del PGOU.  
Promotor: Ajuntament de Rojales.  
Autoritat substantiva: Ajuntament de Rojales i Comissió Territorial d'Urbanisme.  
Localització: Rojales (Alacant).  
Núm. expedient: 189-2015-EAE.  
  
La Comissió d'Avaluació Ambiental, en sessió celebrada el 29 de febrer de 2016, va adoptar l'acord següent:  
Vista la proposta de l'informe ambiental i territorial estratègic de la modificació puntual número 6 del Pla General d'Ordenació Urbana (PGOU) de Rojales (illa cadastral 02310-part 1), en els termes següents:  
  
En data 29 d'octubre de 2015, ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental sol·licitud d'inici de l'avaluació ambiental i territorial estratègica de la modificació puntual número 6 del PGOU de Rojales (Alacant), acompanyada d'esborrany de la modificació.  
  
1. Documentació presentada  
El Servei Territorial d'Urbanisme d'Alacant remet a la Subdirecció General d'Avaluació Ambiental la sol·licitud d'inici d'avaluació ambiental de la modificació puntual número 6 del PGOU de Rojales.  
  
La documentació presentada, d'acord amb el que estableix l'article 50 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, consisteix en:  
1. Document esborrany de la modificació puntual número 6 del PGOU de Rojales (illa cadastral 02860-part 1), amb data de redacció de juliol de 2015.  
2. Document inicial estratègic, amb data de redacció de juliol de 2015.  
La documentació es presenta en format paper i digital.  
  
2. Planejament vigent  
El planejament municipal vigent consisteix en un pla general aprovat definitivament per la Comissió Territorial d'Urbanisme d'Alacant en data 11 de juliol de 2000 (BOP de 15.09.2000 i DOGV de 19.12.2000). L'esmentat pla va ser avaluat ambientalment i emesa declaració d'impacte ambiental (DIA) de 20 d'agost de 1999 (expedient 465-1999-AIA).  
  
3. Descripció de la modificació puntual número 6  
 Justificació. En la documentació aportada s'indica que «Des que es va aprovar el Pla General han transcorregut quinze anys i encara que el seu desplegament i execució es realitza de forma prou satisfactòria (únicament han sigut necessàries cinc modificacions puntuals del planejament general), s'han detectat algunes alineacions que han de corregir-se i determinats articles de les normes urbanístiques han plantejat inconveniències que han d'esmenar-se, a fi que amb la seua actualització es mantinga la vigència del Pla i que aquest siga un instrument d'ordenació capaç de donar solucions a les situacions que es van plantejant, corregint aquells aspectes que s'han vist com a inadequats o errors que s'han pogut detectar amb el temps.»  
 Àmbit.  
La modificació se circumscriu a l'illa cadastral 02726, delimitada al nord-oest per l'avinguda de Justo Quesada i el carrer de Reyes Católicos (que rodeja la parcel·la 28 de l'illa 02701); al nord-est i girant en sentit est-sud-oest la baixada del Carrasquillo, i des del poliesportiu (parcel·la 24) el carrer del Limonar fins a l'encreuament amb l'avinguda de Justo Quesada.  
Àmbit de la modificació puntual núm. 6  
 Objecte. La present modificació puntual, detectades discrepàncies entre la realitat física i jurídica de la zona estudiada, planteja un triple objectiu:  
Primer. L'ajust d'alineacions en l'àmbit de la seua actuació, donant solució als cavalcaments que es produeixen entre les àrees delimitades amb distintes qualificacions: zona verda (clau DP), zona dotacional (clau DD) i zona d'edificació en vessant (clau EL), evitant la possible declaració de finques amb doble immatriculació parcial. Els cavalcaments es deuen a les discrepàncies entre les cartografies utilitzades en la redacció del PGOU-2000 i l'alçament topogràfic realitzat amb posterioritat per a establir l'ordenació detallada.  
Segon. Aclarir el nombre d'altures en clau EL, davant la discrepància existent entre el número que apareix en els plans i el grafisme del pla d'altures.  
  
Estat actual - alineacions i nombre d'altures / Modificació proposada - alineacions i nombre d'altures  
Tercer. Modificació de la redacció d'alguns articles de les normes urbanístiques, a fi d'especificar algunes de les seues determinacions que s'han revelat massa genèriques:  
· Modificació de l'article 36 €aparcaments. El PGOU prescriu l'obligatorietat d'incloure aparcament en tot edifici de nova planta que es construïsca, i podrà eximir-se del compliment si es donen una sèrie de circumstàncies taxades. La modificació planteja, per a evitar incorrectes interpretacions, substituir-ne una:  
«Quan les dimensions de la parcel·la siguen tan reduïdes que siga impossible dotar-la de les places d'aparcament obligatòries.»;  
Per «Quan no es puga inscriure en la parcel·la un cercle de radi 15,50 metres.»  
· Modificació de l'article 46.3.d ?zona d'edificació en vessant. Condicions de volum, volades:  
«d) Es permeten els balcons amb una longitud de vol màxima equivalent al 10 per cent de l'ample del carrer, sense excedir 60 cm, en les d'ample igual o superior a 6,00 m, i del 5 per cent en les d'ample inferior. Es prohibeixen els cossos tancats i les terrasses.»  
Es proposa: «d) Es permeten els cossos tancats, miradors i terrasses, en carrers l'amplària dels quals en el punt considerat siga igual o superior a 9,00 metres. La profunditat de vol no excedirà del 10 per cent de l'ample del carrer, sense sobrepassar en cap cas de 0,90 metres, ni l'ample de la vorera menys 0,20 metres, comptats des de la cara exterior del rastell.  
Es permeten balcons en carrers l'amplària dels quals en el punt considerat siga igual o superior a 6,00 metres. La profunditat del vol no excedirà del 10 per cent de l'ample del carrer, sense sobrepassar en cap cas de 0,60 metres, ni l'ample de la vorera menys 0,20 metres, comptats des de la cara exterior del rastell. En carrers amb ample inferior a 6,00 metres la profunditat no excedirà del 5 per cent d'ample del carrer, en les mateixes condicions que el cas anterior.»  
 Alternatives. Segons la documentació presentada: «La modificació es limita únicament i exclusivament al reajustament d'alineacions en l'àmbit de l'actuació, per a evitar així els cavalcaments existents entre la realitat física i jurídica de les finques afectades, mantenint la destinació de l'ús del sòl i per tant, evitar futures declaracions de finques amb doble immatriculació parcial.» Per això, únicament es presenta l'alternativa de la modificació puntual número 6.  
  
4. Consultes  
Per part de la Subdirecció General d'Avaluació Ambiental, d'acord amb l'article 51.1 de la LOTUP, la documentació aportada s'ha sotmés a consulta de les Administracions Públiques afectades:  
  
Data de consulta Data   
d'informe Administració pública consultada  
12.11.2015 23.02.2016 CHOPVT. Servei d'Infraestructura Verda i Paisatge  
 11.11.2015 DTCHOPVT. Servei Territorial d'Urbanisme  
  
  
En contingut íntegre dels informes es podrà consultar en el lloc web: www.cma.gva.es/eae  
  
  
5. Identificació i valoració de possibles efectes sobre el medi ambient  
D'acord amb el que s'ha estipulat en l'article 46.3 de la LOTUP, l'òrgan ambiental determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a què es refereixen els articles 48.d i 51.1 de la LOTUP.  
 Paisatge. El 23 de febrer de 2016 el Servei d'Infraestructura Verda i Paisatge emet un informe en què indica: «Analitzada la documentació es realitzen les consideracions següents:  
a) Respecte del reajustament d'alineacions, que a priori només suposa la regularització de la realitat existent, i l'aclariment del nombre d'altures, que no implica variació de les previstes pel planejament vigent, es considera que aquestes modificacions no tindran incidència en el paisatge, atés que no s'alterarà el seu caràcter o la seua percepció, per la qual cosa no és necessària l'elaboració d'un instrument de paisatge per a la seua tramitació.  
b) Respecte de la modificació de les condicions de volum de l'edificació en la zona amb clau L, aquesta sí que pot tindre incidència en el paisatge susceptible de configuració conforme al planejament vigent, atés que es permeten elements prohibits en el planejament vigent (com ara cossos tancats i terrasses), i es modifiquen les dimensions establides, podent alterar-se el caràcter o les condicions de percepció de l'esmentat paisatge, amb independència del seu caràcter detallat.  
No obstant això, l'Administració competent per a determinar la possible inclusió de documentació específica que permeta comparar les condicions del paisatge abans i després de la modificació i per a la valoració de la necessitat d'incorporar criteris paisatgístics respecte d'això, conforme a l'article 6.3 de la LOTUP, serà l'ajuntament, que haurà d'emetre el seu informe amb caràcter previ a l'aprovació de la modificació puntual, atés que, d'acord amb el que estableix l'article 44 de la LOTUP, correspon a aquesta Conselleria informar els instruments de paisatge quan l'aprovació del pla siga autonòmica.»  
 Urbanisme. El Servei Territorial d'Urbanisme d'Alacant emet un informe, en data 21 d'octubre de 2015, en el qual manifesta que «La present modificació afecta l'illa situada entre el carrer Limonar i l'avinguda Justo Quesada, classificada com a sòl urbà. L'ordenació d'aquesta illa preveu una banda residencial contigua amb les vies abans esmentades, i la resta és zona verda de la xarxa primària i equipament esportiu.  
  
Té per objecte ajustar la seua ordenació a una cartografia més precisa, i a més arreplegar l'existència de determinades edificacions emparades per llicència que no s'havien considerat en el Pla General. De resultes d'aquest últim ajust, es modifica lleugerament la delimitació de la zona verda de xarxa primària, incrementant-se la seua superfície, que passa de 25.973,73 m² a 26.131,65 m².  
Es justifica que la proposta comporta l'increment de l'estàndard dotacional global respecte al de l'ordenació vigent. A més es millora el grafisme de les altures màximes permeses, per a evitar confusions, i es dóna una nova redacció als articles 36 i 46 de les normes urbanístiques. En el primer dels casos, per a evitar incorrectes interpretacions quant a l'exempció de l'obligació d'aparcaments en edificis de nova planta, i en el segon, a fi d'homogeneïtzar les condicions dels cossos volats en totes les zones d'ordenació.»  
Conclou l'informe indicant que «Des del punt de vista de les competències d'aquest Servei Territorial, no s'adverteix que les determinacions de caràcter urbanístic que incideixen en la proposta contravinguen la normativa d'aplicació.»  
  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. L'esmentada directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
7. Proposta d'acord  
Segons estableix l'article 51.2.b de la LOTUP, d'acord amb els criteris de l'annex VIII d'aquesta llei, la modificació puntual no estableix el marc per a projectes i altres activitats subjectes a avaluació d'impacte ambiental; no influeix en altres plans o programes; no té incidència en el model territorial vigent en el municipi, afecta exclusivament el sòl urbà, incidint únicament en les determinacions que regulen el seu règim de gestió, ús i edificació, per la qual cosa no s'incrementarà la demanda de recurs renovables o no renovables, respecte al Pla General aprovat, i, en conseqüència, la modificació proposada no presentarà afeccions sobre el medi ambient.  
Per la qual cosa, tenint en consideració els informes emesos i l'avaluació realitzada, es pot concloure que el procediment d'avaluació ambiental simplificada és prou per a determinar que la proposta de la modificació puntual número 6 del PGOU de Rojales (Alacant) no presenta efectes significatius sobre el medi ambient.  
D'acord amb el que s'ha exposat, es resol: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 6 del PGOU de Rojales (Alacant), d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació d'aquesta d'acord amb la seua normativa sectorial.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de la modificació puntual en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic al qual es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de quant antecedeix, la Comissió d'Avaluació Ambiental acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 6 del PGOU de Rojales, per considerar que no té efectes significatius en el medi ambient.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 29 de febrer de 2016. El secretari de la Comissió d'Avaluació Ambiental: José del Valle Arocas.»  
  
València, 15 de juliol de 2016. El director general de Medi Natural i d'Avaluació Ambiental: Antoni Marzo i Pastor.